CELEX: C2007/235/17
Language: fi
Date: 2007-10-06 00:00:00
Title: Asia C-349/07: Ennakkoratkaisupyyntö, jonka Supremo Tribunal Administrativo (Portugali) on esittänyt 27.7.2007 — Sopropé — Organizações de Calçado Lda v. Fazenda Pública

6.10.2007   
            
            
               FI
            
            
               Euroopan unionin virallinen lehti
            
            
               C 235/10
            
         Ennakkoratkaisupyyntö, jonka Supremo Tribunal Administrativo (Portugali) on esittänyt 27.7.2007 — Sopropé — Organizações de Calçado Lda v. Fazenda Pública
   (Asia C-349/07)
   (2007/C 235/17)
   Oikeudenkäyntikieli: portugali
   Ennakkoratkaisua pyytänyt tuomioistuin
   Supremo Tribunal Administrativo
   Pääasian asianosaiset
   
      Kantaja: Sopropé — Organizações de Calçado Lda
   
      Vastaaja: Fazenda Pública
   Ennakkoratkaisukysymykset
   
               1)
            
            
               Onko Lei Geral Tributárian 60 §:n 6 momentissa ja 31.12.1998 annetulla asetuksella nro 413/98 hyväksytyn Regime Complementar do Procedimento de Inspecção Tributárian 60 §:n 2 momentissa maksuvelvollisen suullista tai kirjallista kuulluksi tulemista varten säädetty 8-15 päivän määräaika yhteensoveltuva puolustautumisoikeuksien periaatteen kanssa?
            
         
               2)
            
            
               Voidaanko kohtuullisena aikana tuojan puolustautumisoikeuksien käyttämiseksi pitää 13 päivän määräaikaa, jonka laskettiin alkaneen siitä, kun tulliviranomaiset ilmoittivat yhteisön tuojalle (tässä pieni portugalilainen jalkinealan yritys), että tämän on käytettävä kahdeksan päivän kuluessa oikeuttaan tulla ennalta kuulluksi, ja päättyneen päivänä, jona annettiin tiedoksi vaatimus maksaa kymmenen päivän kuluessa tuontimaksut tuonneista, jotka koskevat 52:ta jalkineiden tuontia Kaukoidästä yleisen tullietuusjärjestelmän puitteissa kahden ja puolen vuoden aikana (vuoden 2000 ja vuoden 2002 puolivälin välillä)?